Ministru kabineta noteikumu projekta

„Grozījumi Ministru kabineta 2010.gada 18.maija noteikumos Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un

**Profesiju klasifikatora lietošanas un aktualizēšanas kārtību””**

sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Profesiju klasifikators ir apstiprināts ar Ministru kabineta 2010.gada 18.maija noteikumiem Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” (turpmāk - MK noteikumi Nr.461).Saskaņā ar MK noteikumu Nr.461 18.punktu Labklājības ministrijai katru gadu ir jāsagatavo grozījumi MK noteikumos, kuros apkopoti priekšlikumi par Profesiju klasifikatora aktualizēšanu, kas iesniegti Labklājības ministrijā līdz 1.maijam.Saskaņā ar Ministru kabineta 2014.gada 15.jūlija sēdē (prot. Nr.39, 36.§) nolemto Labklājības ministrijai, veicot kārtējo Profesiju klasifikatora aktualizāciju, jāsagatavo un noteiktā kārtībā jāiesniedz izskatīšanai Ministru kabinetā Ministru kabineta noteikumu projekts "Grozījumi Ministru kabineta 2010.gada 18.maija noteikumos Nr.461 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību"", kas paredz Profesiju klasifikatora normu numerāciju punktu un apakšpunktu veidā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Profesiju klasifikators ir valsts vienotās ekonomiskās informācijas klasifikācijas sistēmas sastāvdaļa, un tas veidots, adaptējot Starptautisko standartizēto profesiju klasifikāciju „International Standard Classification of Occupations (ISCO-08)” (turpmāk – ISCO-08).Esošais Profesiju klasifikators nav klasisks normatīvais akts, kas apgrūtina grozījumu veikšanu Profesiju klasifikatorā, tāpēc, lai pilnveidotu Profesiju klasifikatoru un varētu to aktualizēt vienkāršākā veidā, tā struktūra jātuvina normatīvā akta klasiskajai struktūrai, iekļaujot tajā numerāciju punktu un apakšpunktu veidā, kā arī pilnveidojot klasifikācijas aprakstu. Tāpat, lai optimizētu Profesiju klasifikatora lietošanu elektroniskā veidā, Labklājības ministrija savā mājas lapā ir garantējusi Profesiju klasifikatora lietošanu mašīnlasāmā formātā, t.i., Profesiju klasifikators Labklājības ministrijas mājas lapā ir izveidots TXT, CSV, XML un XLSX formātā, kur ir atsevišķs meklētājs, klasifikators un eksports.Labklājības ministrija noteiktā perioda laikā ir saņēmusi šādus priekšlikumus Profesiju klasifikatora aktualizācijai:1) no VSIA „Latvijas Radio” par profesijas „Televīzijas /radio programmas DIREKTORS”, profesijas „Televīzijas /radio programmas DIREKTORA VIETNIEKS”, profesijas „Televīzijas /radio raidījuma PRODUCENTS” un profesijas „Televīzijas /radio raidījuma VADĪTĀJS” iekļaušanu Profesiju klasifikatorā;2) no piena pārstrādes ražošanas uzņēmumiem par profesijas „Siera KŪPINĀTĀJS” iekļaušanu Profesiju klasifikatorā;3) netradicionālās lauksaimniecības jomā profesijas „Slieku AUDZĒTĀJS” iekļaušana Profesiju klasifikatorā (Latvijas Slieku audzētāju asociācija);4) no Centrālās statistikas pārvaldes (CSP) par vairāku profesiju pārcelšanu uz citam grupām, lai nodrošinātu Profesiju klasifikatora saskaņošanu ar ISCO-08: profesijas „SUPERVIZORS /KONSULTANTS PĀRRAUGS” pārcelšanu no 2423 atsevišķās grupas „Personāla un karjeras, kvalitātes vadības sistēmu un risku vadības vecākie speciālisti” uz 2424 atsevišķo grupu „Apmācības un personāla attīstības vecākie speciālisti”, profesijas „Kultūras tūrisma GIDS” pārcelšanu no 3435 atsevišķās grupas „Citi mākslas un kultūras speciālisti” uz 5113 atsevišķo grupu „Ceļojumu gidi”, profesijas „Kultūras tūrisma ORGANIZATORS” pārcelšanu no 3435 atsevišķās grupas „Citi mākslas un kultūras speciālisti” uz 3339 atsevišķo grupu „Citur neklasificēti komercpakalpojumu jomas speciālisti”, profesijas „Lauku tūrisma SPECIĀLISTS” pārcelšanu no 3435 atsevišķās grupas „Citi mākslas un kultūras speciālisti” uz 4221 atsevišķo grupu „Ceļojumu konsultanti un ceļojumu biroju darbinieki”, profesijas „Ekotūrisma SPECIĀLISTS” pārcelšanu no 3435 atsevišķās grupas „Citi mākslas un kultūras speciālisti” uz 4221 atsevišķo grupu „Ceļojumu konsultanti un ceļojumu biroju darbinieki”, profesijas „RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Monumentālo gleznu RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Stājgleznu RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Monumentāli dekoratīvās tēlniecības objektu RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Grafikas RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Rokrakstu, dokumentu, grāmatu RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Mēbeļu, kokgriezuma RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Keramikas, stikla izstrādājumu RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Tekstiliju RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Ādas, pergamenta izstrādājumu RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Metāla izstrādājumu RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Foto un kino materiālu RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „Arheoloģiskā materiāla RESTAURATORS” pārcelšanu no 3435 atsevišķās grupas „Citi mākslas un kultūras speciālisti” uz 2651 atsevišķo grupu „Vizuālo mākslu mākslinieki”, profesijas „VĪNZINIS” pārcelšanu no 5151 atsevišķās grupas „Uzkopšanas un saimniecības daļas vadītāji birojos, viesnīcās un citās iestādēs” uz 5131 atsevišķo grupu „Viesmīļi” un profesijas „Gliemežu AUDZĒTĀJS” pārcelšanu no 6130 atsevišķās grupas „Jauktu lauksaimniecības kultūru audzētāji un lopkopji” uz 6129 atsevišķo grupu „Citur neklasificēti lopkopji”; papildus saņemts priekšlikums par atsevišķās grupas 3341 „Biroja vadītāji” nosaukuma maiņu uz nosaukumu „Biroja administratori” un par jaunas atsevišķās grupas 3222 „Vecmāšu palīgi” izveidošanu Profesiju klasifikatorā, lai nodrošinātu Profesiju klasifikatora struktūras atbilstību ISCO-08. Centrālā statistikas pārvalde savus priekšlikumus pamato ar to, ka saskaņā ar Starptautiskās Darba organizācijas izstrādātām rekomendācijām ISCO-08 pielietošanā ir nepieciešamas izmaiņas arī Profesiju klasifikatorā, lai tas atbilstu ISCO-08.Lai CSP kvalitatīvi varētu veikt apsekojumus papildus nepieciešami šādi precizējumi Profesiju klasifikatorā, kas paskaidros profesiju atšķirību:1) papildināt profesiju nosaukumus ar skaidrojumu iekavās par attiecīgo nozari profesijai „7523 03  Koka ZĀĢĒTĀJS (kokapstrādē)” un profesijai „6210 09  ZĀĢĒTĀJS (mežā)”;2) papildināt atsevišķās grupas 7549 „Citur neklasificēti amatnieki un strādnieki” aprakstu attiecībā uz to, ka šīs grupas darbinieki attiecas uz rūpniecības jomu un nav izmantojami skolās;3) papildināt atsevišķās grupas 9214 „Dārzkopības strādnieki” aprakstu par to, ka šīs grupas strādnieki attiecas arī uz dārzniecību, parkiem, dārziem, zaļajām zonām un citām vietām;4) precizēt atsevišķās grupas 4211 „Bankas kasieri un tiem radniecīgu profesiju darbinieki” un atsevišķās grupas 5230 „Kasieri un biļešu pārdevēji” aprakstus un pārceļot profesiju „Veikala KASIERIS” uz 5230 atsevišķo grupu.Saskaņā ar Ministru kabineta noteikumu Nr.311 „Noteikumi par valsts vai pašvaldību kapitālsabiedrību valsts locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību” pašvaldībām ir nepieciešams atbildīgais darbinieks kapitāldaļu jautājumos, tāpēc ir Profesiju klasifikatorā ir jāiekļauj profesija „Vecākais SPECIĀLISTS kapitāldaļu jautājumos”.Tā kā Valsts ieņēmumu dienests izmanto Profesiju klasifikatoru savā izveidotajā datu bāzē, tad Valsts ieņēmumu dienestam tā būs jāprecizē saskaņā ar grozījumiem Profesiju klasifikatorā, tai skaitā jāveic izmaiņas saskaņā ar iepriekšminēto profesiju kodu maiņu.Saskaņā ar 2006.gada 21.septembra likuma „Grozījumi Profesionālās izglītības likumā” 24.pantu, sākot ar 2007.gada 1.septembri**,** profesijas standarts ir Profesiju klasifikatora daļa un nosaka profesijai atbilstošos profesionālās darbības pamatuzdevumus un pienākumus, profesionālās kvalifikācijas pamatprasības, to izpildei nepieciešamās vispārējās un profesionālās zināšanas, prasmes, attieksmes un kompetences.Tādējādi sākot ar 2007.gada 1.septembri Ministru kabineta noteikumu atsevišķā pielikumā (2.pielikums) tiek iekļauti profesiju standarti ar noteiktu satura formu.Profesiju standartus izstrādā, saskaņo un apstiprina saskaņā ar Ministru kabineta 2007.gada 27.februāra noteikumiem Nr.149 „Profesiju standartu izstrādes kārtība”, kā arī šajos noteikumos ir noteikta konkrēta profesijas standarta forma. Profesiju standartu izstrādes koordinatori ir Izglītības un zinātnes ministrija attiecībā uz 5. un 4.profesionālās kvalifikācijas līmeņa profesijām un Valsts izglītības satura centrs attiecībā uz 3., 2. un 1. profesionālās kvalifikācijas līmeņa profesijām.Par profesijas standarta projekta saturu (nepieciešamajām kompetencēm, prasmēm un zināšanām) atbild Profesionālās izglītības un nodarbinātības trīspusējās sadarbības apakšpadome (PINTSA), kuras sastāvā ir arī Labklājības ministrija.Pēc saskaņošanas PINTSA sēdē (darba devēju, darba ņēmēju pārstāvjiem, izglītības iestādēm un ar valsts institūcijām) Izglītības un zinātnes ministrija vai Valsts izglītības satura centrs nosūta Labklājības ministrijai priekšlikumu par Profesiju klasifikatora aktualizēšanu un pievieno PINTSA sēdes protokolu, ekspertu atzinumus un saskaņotā profesijas standarta projektu. Lai profesijas standartam būtu juridisks spēks, Labklājības ministrija izstrādā grozījumus MK noteikumos Nr.461 un iekļauj to 2.pielikumā „Profesiju standarti”.**Izglītības un zinātnes ministrija** iesniedza Labklājības ministrijai priekšlikumu par Profesiju klasifikatora aktualizēšanu, pievienojot **9 profesiju standartu projektus**:1) profesijas „**Elektronisko iekārtu SPECIĀLISTS**” standarta projekts (pieteicējs ir Latvijas Elektroenerģētiķu un Energobūvnieku asociācija), kas saskaņots PINTSA 2013.gada 4.decembra sēdē (protokols Nr.7), ņemot vērā pozitīvos ekspertu atzinumus no AS „Latvenergo”, A/S „Rīgas siltums”, SIA „Lattelecom” un Enerģētikas nozares ekspertu padomes;2) profesijas „**Viesnīcu pakalpojumu ORGANIZATORS**” standarta projekts (pieteicējs ir Viesnīcu biznesa koledža), kas saskaņots PINTSA 2013.gada 4.decembra sēdē (protokols Nr.7), ņemot vērā pozitīvos ekspertu atzinumus no Ekonomikas ministrijas, biedrības „Latvijas Viesnīcu un restorānu asociācija”, Tūrisma attīstības valsts aģentūras un Tūrisma un skaistumkopšanas nozares ekspertu padomes;3) profesijas „**Nekustamā īpašuma EKONOMISTS**” standarta projekts (pieteicējs ir Latvijas Nekustamo īpašumu darījumu asociācija), kas saskaņots PINTSA 2014.gada 22.janvāra sēdē (protokols Nr.1), ņemot vērā pozitīvos ekspertu atzinumus no Latvijas Būvinženieru savienības, Latvijas Namu pārvaldītāju un apsaimniekotāju asociācijas, Latvijas Namu pārvaldnieku ģildes, VSIA „Valsts nekustamie īpašumi”, Būvniecības nozaru ekspertu padomes un Ekonomikas ministrijas;4) profesijas „**Rūpnieciskais FARMACEITS**” standarta projekts (pieteicējs ir Rīgas Stradiņa universitāte), kas saskaņots PINTSA 2014.gada 22.janvāra sēdē (protokols Nr.1), ņemot vērā pozitīvos ekspertu atzinumus no Veselības ministrijas, Latvijas Farmaceitu biedrības, Latvijas Brīvo arodbiedrību savienības un Ķīmiskas rūpniecības un tās saskarnozaru ekspertu padomes;5) profesijas „**Telekomunikāciju SPECIĀLISTS**” standarta projekts (pieteicējs ir Latvijas Telekomunikāciju asociācija), kas saskaņots PINTSA 2014.gada 22.janvāra sēdē (protokols Nr.1), ņemot vērā pozitīvos ekspertu atzinumus no Satiksmes ministrijas, biedrības „Latvijas Informācijas un komunikāciju tehnoloģijas asociācija”, SIA „Lattelecom” un Elektronisko un optisko iekārtu ražošanas, informācijas un komunikācijas tehnoloģiju nozaru ekspertu padomes;6) profesijas „**Būvniecības tāmju INŽENIERIS**” standarta projekts (pieteicējs ir Rīgas Tehniskā universitāte, kas saskaņots PINTSA 2014.gada 16.aprīļa sēdē (protokols Nr.3), ņemot vērā pozitīvos ekspertu atzinumus no Vides aizsardzības un reģionālās attīstības ministrijas, Latvijas Pašvaldību savienības, Latvijas Darba devēju konfederācijas, Būvniecības nozaru ekspertu padomes, kurā tika projekts saskaņots ar Ekonomikas ministriju;7) profesijas „**Ilgstpējīgas būvniecības INŽENIERIS**” standarta projekts (pieteicējs ir biedrība „Latvijas Ilgtspējīgas būvniecības padome”), kas saskaņots PINTSA 2014.gada 16.aprīļa sēdē (protokols Nr.3), ņemot vērā pozitīvos ekspertu atzinumus no Vides aizsardzības un reģionālās attīstības ministrijas, Latvijas Pašvaldību savienības, biedrības „Latvijas Lielo pilsētu asociācija”, Rīgas domes Mājokļu un vides departamenta Apsaimniekošanas pārvaldes, Latvijas Darba devēju konfederācijas, Būvniecības nozaru ekspertu padomes, kurā tika projekts saskaņots ar Ekonomikas ministriju;8) profesijas „**Informācijas drošības VADĪTĀJS**” standarta projekts (pieteicējs ir Vides aizsardzības un reģionālās attīstības ministrija), kas saskaņots PINTSA 2014.gada 16.aprīļa sēdē (protokols Nr.3), ņemot vērā pozitīvos ekspertu atzinumus no Finanšu ministrijas, biedrība „Latvijas Informācijas un komunikācijas tehnoloģijas asociācija”, biedrības „Latvijas atvērto tehnoloģiju asociācija” un Elektronisko un optisko iekārtu, informācijas un komunikācijas tehnoloģijas nozaru ekspertu padome;9) profesijas „**Informācijas sistēmas drošības SPECIĀLISTS**” standarta projekts (pieteicējs ir Vides aizsardzības un reģionālās attīstības ministrija), kas saskaņots PINTSA 2014.gada 16.aprīļa sēdē (protokols Nr.3), ņemot vērā pozitīvos ekspertu atzinumus no Finanšu ministrijas, biedrība „Latvijas Informācijas un komunikācijas tehnoloģijas asociācija”, biedrības „Latvijas atvērto tehnoloģiju asociācija” un Elektronisko un optisko iekārtu, informācijas un komunikācijas tehnoloģijas nozaru ekspertu padome.**Valsts izglītības satura centrs** iesniedza Labklājības ministrijai priekšlikumu par Profesiju klasifikatora aktualizēšanu, pievienojot **14 profesiju standartu projektus**:1) profesijas „**Noliktavas DARBINIEKS**” standarta projekts (pieteicējs ir Valsts izglītības satura centrs un Valsts izglītības attīstības aģentūra), kas saskaņots PINTSA 2013.gada 4.decembra sēdē (protokols Nr.7), ņemot vērā pozitīvos ekspertu atzinumus no Transporta un loģistikas nozares ekspertu padomes, SIA „Cargorix Logistics” un SIA „Cargo Services”;2) profesijas „**Ofseta IESPIEDĒJS**” standarta projekts (pieteicējs ir Valsts izglītības satura centrs un Valsts izglītības attīstības aģentūra), kas saskaņots PINTSA 2013.gada 4.decembra sēdē (protokols Nr.7), ņemot vērā pozitīvos ekspertu atzinumus no biedrības „Latvijas Grāmatizdevēju asociācija” un biedrības „Latvijas Poligrāfijas uzņēmumu asociācija”;3) profesijas „**Ofseta IESPIEDĒJA PALĪGS**” (pieteicējs ir Valsts izglītības satura centrs un Valsts izglītības attīstības aģentūra), kas saskaņots PINTSA 2013.gada 4.decembra sēdē (protokols Nr.7), ņemot vērā pozitīvos ekspertu atzinumus no biedrības „Latvijas Grāmatizdevēju asociācija” un biedrības „Latvijas Poligrāfijas uzņēmumu asociācija”;4) profesijas „**Poligrāfijas ražošanas TEHNIĶIS**” (pieteicējs ir Valsts izglītības satura centrs un Valsts izglītības attīstības aģentūra), kas PINTSA 2013.gada 4.decembra sēdē (protokols Nr.7), ņemot vērā pozitīvos ekspertu atzinumus no biedrības „Latvijas Grāmatizdevēju asociācija” un biedrības „Latvijas Poligrāfijas uzņēmumu asociācija”;5) profesijas „**AKTIERIS (trešā līmeņa kvalifikācija)** (pieteicējs ir Valsts SIA „Daugavpils teātris”), kas saskaņots PINTSA 2014.gada 22.janvārī sēdē (protokols Nr.1), ņemot vērā pozitīvos ekspertu atzinumus no Kultūras ministrijas, VSIA „Valmieras Drāmas teātris”, biedrības „Latvijas Reklāmas asociācija” un Latvijas Kultūras akadēmijas;6) profesijas „**Teksta IEVADĪTĀJS**” standarta projekts (pieteicējs ir Valsts izglītības satura centrs un Valsts izglītības attīstības aģentūra), kas saskaņots PINTSA 2014.gada 22.janvāra sēdē (protokols Nr.1), ņemot vērā pozitīvos ekspertu atzinumus no biedrības „Latvijas Grāmatizdevēju asociācija” un biedrības „Latvijas Poligrāfijas uzņēmumu asociācija”;7) profesijas „**Sausās būves TEHNIĶIS**” standarta projekts (pieteicējs ir Valsts izglītības satura centrs un Valsts izglītības attīstības aģentūra), kas saskaņots PINTSA 2014.gada 31.martā sēdē (protokols Nr.2), ņemot vērā pozitīvos ekspertu atzinumus no Ekonomikas ministrijas, biedrības „Latvijas Būvinženieru savienība”, Latvijas Sausās būves un apdares uzņēmumu un meistaru biedrības un Būvniecības nozaru ekspertu padomes;8) profesijas „**Sausās būves MONTĒTĀJS**” standarta projekts (pieteicējs ir Valsts izglītības un satura centrs Valsts izglītības attīstības aģentūra), kas saskaņots PINTSA 2014.gada 31.marta sēdē (protokols Nr.2), ņemot vērā pozitīvos ekspertu atzinumus no Ekonomikas ministrijas, biedrības „Latvijas Būvinženieru savienība”, Latvijas Sausās būves un apdares uzņēmumu un meistaru biedrības un Būvniecības nozaru ekspertu padomes;9) profesijas „**Betonēšanas TEHNIĶIS**” standarta projekts (pieteicējs ir Valsts izglītības satura centrs un Valsts izglītības attīstības aģentūra), kas saskaņots PINTSA 2014.gada 31.marta sēdē (protokols Nr.2), ņemot vērā pozitīvos ekspertu atzinumus no Ekonomikas ministrijas, biedrības „Latvijas Būvnieku asociācija”, SIA „RBSSKALS Būvsabiedrība” un Būvniecības nozaru ekspertu padomes;10) profesijas „**BETONĒTĀJS**” standarta projekts (pieteicējs ir Valsts izglītības satura centrs un Valsts izglītības attīstības aģentūra), kas saskaņots PINTSA 2014.gada 31.marta sēdē (protokols Nr.2), ņemot vērā pozitīvos ekspertu atzinumus no Ekonomikas ministrijas, biedrības „Latvijas Būvnieku asociācija”, SIA „RBSSKALS Būvsabiedrība” un Būvniecības nozaru ekspertu padomes;11) profesijas „**Ēku BūvTEHNIĶIS**” standarta projekts (pieteicējs ir Valsts izglītības satura centrs un Valsts izglītības attīstības aģentūra), kas saskaņots PINTSA 2014.gada 31.marta sēdē (protokols Nr.2), ņemot vērā pozitīvos ekspertu atzinumus no Ekonomikas ministrijas, biedrības „Latvijas Būvinženieru savienība”, biedrības „Latvijas Būvnieku asociācija” un Būvniecības nozaru ekspertu padomes;12) profesijas „**Ceļu BūvTEHNIĶIS**” standarta projekts (pieteicējs ir Valsts izglītības satura centrs un Valsts izglītības attīstības aģentūra), kas saskaņots PINTSA 2014.gada 31.marta sēdē (protokols Nr.2), ņemot vērā pozitīvos ekspertu atzinumus no Ekonomikas ministrijas, biedrības „Latvijas ceļu būvētājs”, „Latvijas Ceļu darbinieku arodu apvienības un Būvniecības nozaru ekspertu padomes;13) profesijas „**DOKERS**” standarta projekts (pieteicējs ir Valsts izglītības satura centrs un Valsts izglītības attīstības aģentūra), kas saskaņots PINTSA 2014.gada 31.marta sēdē (protokols Nr.2), ņemot vērā pozitīvos ekspertu atzinumus no Satiksmes ministrijas un Latvijas Ūdens transporta arodbiedrību federācijas;14) profesijas „**Aukstuma iekārtu MEHĀNIĶIS**” standarta projekts (pieteicējs ir Valsts izglītības satura centrs un Valsts izglītības attīstības aģentūra), kas saskaņots PINTSA 2014.gada 16.aprīļa sēdē (protokols Nr3), ņemot vērā pozitīvos ekspertu atzinumus no Satiksmes ministrijas, Ekonomikas ministrijas, Latvijas Jūras administrācijas, Latvijas Dzelzceļnieku biedrības un biedrības „Latvijas Saldētājiekārtu inženieru asociācija”.Ministru kabineta noteikumu projekta „Grozījumi Ministru kabineta 2010.gada 18.maija noteikumos Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību”” (turpmāk – noteikumu projekts) mērķis ir aktualizēt Profesiju klasifikatoru.Saistībā ar iepriekšminēto noteikumu projektā:1) MK noteikumu Nr.461 1.pielikums „Profesiju klasifikators” tiek izteikts jaunā redakcijā, iekļaujot tajā numerāciju punktu un apakšpunktu veidā, kā arī pilnveidojot klasifikācijas aprakstu;2) MK noteikumu Nr.461 1.pielikums „Profesiju klasifikators” tiek papildināts ar uzņēmumu un valsts iestādes iesniegtajiem priekšlikumiem;3) MK noteikumu Nr.461 1.pielikums „Profesiju klasifikators” tiek precizēts attiecībā uz dažu profesiju nosaukumu un atsevišķo grupu aprakstu atšķirību noteikšanu, lai CSP kvalitatīvi varētu veikt apsekojumus;4) MK noteikumu Nr.461 1.pielikums „Profesiju klasifikators” tiek saskaņots ar spēkā esošo normatīvo aktu;5) MK noteikumu Nr.461 2.pielikums „Profesiju standarti” tiek papildināts ar iesniegtajiem **23 profesiju standartu projektiem** un saistībā ar to MK noteikumu 1.pielikumā „Profesiju klasifikators” tiek iekļautas profesijas, kas līdz šim nebija Profesiju klasifikatorā.Jaunu, esošo profesiju nosaukumu un profesiju kodu izmaiņas sniegtas anotācijas pielikumā tabulas veidā. |
| 3. | Projekta izstrādē iesaistītās institūcijas | Noteikumu projekta izstrādē piedalījās VSIA „Latvijas Radio”, Centrālās statistikas pārvalde, Izglītības un zinātnes ministrija un Valsts izglītības satura centrs, kas sniedza priekšlikumus Profesiju klasifikatora aktualizēšanai.Labklājības ministrijā iesniegtie profesiju standartu projekti ir saskaņoti PINTSA, kuras sastāvā ir Latvijas Darba devēju konfederācijas, Latvijas Brīvo arodbiedrību savienības, Izglītības un zinātnes ministrijas, Labklājības ministrijas, Nodarbinātības valsts aģentūras, Ekonomikas ministrijas, Vides aizsardzības un reģionālās attīstības ministrijas pārstāvji. Profesiju standartus izstrādā izglītības iestādes, valsts iestādes vai darba devēji, organizējot darba grupas un pieaicinot ekspertus.Tātad profesiju standartu projektu saturs ir saskaņots ar darba devējiem, darba ņēmēju pārstāvjiem, izglītības iestādēm un ar valsts institūcijām, kuras ir atbildīgas par jomu, uz kuru attiecas profesijas standarts. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz darba devējiem un darba ņēmējiem. Saskaņā ar Centrālās statistikas pārvaldes veiktā Darbaspēka apsekojuma datiem, 2013.gada 4.ceturksnī darba ņēmēju skaits bija 798,8 tūkst. un darba devēju skaits – 34,7 tūkst.Noteikumu projekts attiecas uz izglītības iestādēm, kas veic profesionālās izglītības programmu izstrādi, aktualizēšanu un īstenošanu. Apmēram 70 izglītības iestādes izstrādās vai aktualizēs profesionālās izglītības programmas, ņemot vērā aktualizētos profesiju standartus. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neradīs finansiālas izmaksas un administratīvo slogu darbiniekiem un darba devējiem, jo komersanti sniedza priekšlikumus par jaunu profesiju iekļaušanu Profesiju klasifikatorā vai citām nepieciešamajām izmaiņām sakarā ar optimizācijas pasākumiem. Tātad darba devējiem ir nepieciešamas tādas profesijas, lai veiktu savu profesionālo darbību.Tiesiskais regulējums neradīs finansiālas izmaksas un administratīvo slogu arī izglītības iestādēm, jo profesionālo izglītības programmu aktualizācija un izstrāde attiecas uz to profesionālo darbību. Tātad izglītības iestādēm ir nepieciešams, lai profesiju standartiem būtu juridisks spēks, lai turpmāk tās sagatavotu kvalificētus speciālistus atbilstoši darba tirgus prasībām.Profesiju klasifikators aktualizējas vismaz divas reizes gadā, un tajā iekļautās izmaiņas ir nepieciešamas, lai tas atbilstu darba tirgus prasībām un kvalificētu speciālistu sagatavošanai, kā arī oficiālās statistikas jomā, Centrālajai statistikas pārvaldei veicot dažādus apsekojumus (Eiropas Savienības dalībvalstīm jāizmanto ISCO-08 darba samaksas apsekojumā (Komisijas Regula (EK) Nr. 1738/2005 (2005.gada 21.oktobris), ar ko groza Regulu (EK) Nr.1916/2000 attiecībā uz informācijas par izpeļņas struktūru definēšanu un nosūtīšanu), kā arī veicot tautas skaitīšanu).Darba likuma 40.panta otrās daļas 5.punkts nosaka, ka darba līgumā norāda darbinieka arodu, amatu, specialitāti atbilstoši Profesiju klasifikatoram un vispārīgu nolīgtā darba raksturojumu.Ministru kabineta 2010.gada 7.septembra noteikumu Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 8.4 punkts nosaka, ka darba devējs, reģistrējot katru darba ņēmēju Valsts ieņēmumu dienestā, sniedzot ziņas par darba ņēmējiem vienlaikus norāda arī darba ņēmēja profesijas (aroda, amata, specialitātes) kodu atbilstoši Profesiju klasifikatoram. Ja mainās darba ņēmēja profesijas (aroda, amata, specialitātes) kods, darba devējs nākamajā mēnesī līdz datumam, kas noteikts kā ikmēneša obligāto iemaksu veikšanas termiņš, iesniedz Valsts ieņēmumu dienestā informāciju par jauno darbinieka profesijas (aroda, amata, specialitātes) kodu.Tātad jau tagad darba devējiem ir jāsniedz informācija par darba ņēmēja profesijas kodu, kas atbilst darba līgumā noteiktajai specialitātei atbilstoši Profesiju klasifikatoram. To, ka, Profesiju klasifikators tiek papildināts ar jaunām profesijām (līdz ar to ar jauniem kodiem), nevar uzskatīt par darba devēja administratīvā sloga palielinājumu, jo, ja pašlaik šādas profesijas nav, tad par tādu nav slēgts arī darba līgums. Savukārt pēc jauno profesiju spēkā stāšanās, slēdzot darba līgumu par jauno specialitāti, darba devējam, kā par jebkuru citu darba ņēmēja specialitāti būs jāpaziņo Valsts ieņēmumu dienestam. Līdz ar to izmaiņas neattieksies uz tiem darba devējiem, kuri jau ir iesnieguši informāciju Valsts ieņēmumu dienestā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija. | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akta projekti | Pēc šo noteikumu pieņemšanas Ministru kabinetā trīs mēnešu laikā nepieciešams izstrādāt grozījumus Ministru kabineta 2009.gada 7.jūlija noteikumos Nr.733 „Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi”, paredzot tajos noteikt valsts valodas prasmes līmeni un pakāpi tām jaunajām profesijām, ar kurām Profesiju klasifikators tiek papildināts ar šiem grozījumiem MK noteikumos Nr.461 (profesija „Televīzijas /radio programmas direktors”, profesija „Televīzijas /radio programmas direktora vietnieks”, profesija „Rūpnieciskais farmaceits”, profesija „Ilgtspējīgas būvniecības inženieris”, profesija „Vecākais speciālists kapitāldaļu jautājumos”, profesija „Televīzijas /radio raidījuma vadītājs”, profesija „Televīzijas /radio raidījuma producents”, profesija „Aktieris (trešā līmeņa kvalifikācija)”, profesija „Ēku būvtehniķis”, profesija „Betonēšanas tehniķis”, profesija „Sausās būves tehniķis”, profesija „Vecmātes palīgs”, profesija „Teksta ievadītājs”, profesija „Slieku audzētājs”, profesija „Sausās būves montētājs” un profesija „Siera kūpinātājs”), grozīt esošo profesiju kodus (profesija „Supervizors /konsultants pārraugs”, profesija „Kultūras tūrisma gids”, profesija „Kultūras tūrisma organizators”, profesija „Lauku tūrisma speciālists”, profesija „Ekotūrisma speciālists”, profesija „Restaurators”, profesija „Monumentālo gleznu restaurators”, profesija „Stājgleznu restaurators”, profesija „Monumentāli dekoratīvās tēlniecības objektu restaurators”, profesija „Grafikas restaurators”, profesija „Rokrakstu, dokumentu, grāmatu restaurators”, profesija „Mēbeļu, kokgriezuma restaurators”, profesija „Keramikas, stikla izstrādājumu restaurators”, profesija „Tekstiliju restaurators”, profesija „Ādas, pergamenta izstrādājumu restaurators”, profesija „Metāla izstrādājumu restaurators”, profesija „Foto un kino materiālu restaurators”, profesija „Arheoloģiskā materiāla restaurators”, profesija „Vīnzinis”, profesija „Gliemežu audzētājs” un profesija „Veikala kasieris”) un grozīt profesiju nosaukumus (profesijas nosaukums „Polihromā koka restaurators”, profesijas nosaukums „Zeltījumu restaurators”, profesijas nosaukums „Zāģētājs (mežā)” un profesijas nosaukums „Koka zāģētājs (kokapstrādē)). |
| 2.  | Atbildīgā institūcija | Izglītības un zinātnes ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2010.gada 18.maija noteikumiem Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” biedrības un nodibinājumi (nevalstiskās organizācijas), valsts un pašvaldību iestādes, kā arī komersanti var sniegt priekšlikumus Profesiju klasifikatora aktualizēšanai.Noteikumu projekts 2014.gada 13.maijā tika publicēts Labklājības ministrijas mājas lapā, adrese:<http://www.lm.gov.lv/text/1789>. |
| 2. | Sabiedrības līdzdalība projekta izstrādē | Individuālie sabiedrībaslocekļu vērtējumi par noteikumu projektu nav saņemti. |
| 3. | Sabiedrības līdzdalības rezultāti |
| 4. | Cita informācija. | Noteikumu projekts pēc tā pieņemšanas tiks publicēts oficiālajā izdevumā „Latvijas Vēstnesis”, kā arī portālā [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta normu ievērošanu darba tiesisko attiecību jomā uzraudzīs Labklājības ministrijas padotības iestāde Valsts darba inspekcija, bet darba ņēmēju profesiju nosaukumu norādīšanu ziņās par darba ņēmējiem – Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts Valsts darba inspekcijas un Valsts ieņēmumu dienesta funkcijas neietekmēs, jo minētās iestādes šīs funkcijas veic jau pašreiz atbilstoši citiem normatīvajiem aktiem. |
| 3. | Cita informācija. | Nav. |

*Anotācijas III un V sadaļa – projekts šīs jomas neskar.*

Labklājības ministrs U.Augulis

15.08.2014. 08:14

3660

A.Liepiņa,

67021519, Aina.Liepina@lm.gov.lv